রাঙ্গামাটি ৫ জুন (সিএইচটিনিউজ টোয়েন্টিফোর ডটকম):- ইয়েমেনে সন্দেহভাজন আল কায়দার পৃথক দুটি অতর্কিত হামলায় নিহত হয়েছে ৯ জন সেনা সদস্য। আজ রোববার দেশটির দক্ষিণাঞ্চলীয় প্রদেশ আবেয়ানে পৃথক দুটি হামলার ঘটনার কথা জানিয়েছে দ্যা টাইমস্ অব ইন্ডিয়া।  দেশটির এক সামরিক কর্মকর্তা জানান , গতকাল শনিবার ইয়েমেনের নিরাপত্তা বাহিনীর একটি দল দেশটির দক্ষিণাঞ্চলীয় শহর এডেন থেকে ঝিনজিবাজারে আসছিল। এ সময় সেনাদের ওপর  অতর্কিত এক হামলা চালালে ৬ জন সেনা নিহত হয়।  এদিকে গতকাল শনিবার আবেয়ান প্রদেশের কাছে অপর এক হামলায় ৩ সেনা নিহতের খবর পাওয়া যায়। এতে আরো ৩৬ জন আহত হয়েছে বলে জানানো হয়।  তবে দুটি হামলার জন্য আল কায়দাকে দোষারোপ করছেন এ সামরিক কর্মকর্তা।